
DOBROVOLJNO CIJEPLJENJE DJECE PROTIV COVID-19 U DOBI OD 5 I VIŠE GODINA 


Za cijepljenje djece u dobi 5 do 11 godina registrirano je cjepivo protiv COVID-19: 
e Comirnaty 10 mikrograma/doza proizvođača Pfizer-BioNTech 


Za cijepljenje djece u dobi 12 i više godina registrirana su dva cjepiva protiv COVID- 
19: 

e Comirnaty 30 mikrograma/doza proizvođača Pfizer-BioNTech 

e Spikevax proizvođača Moderna. 


Oba cjepiva temelje se na mehanizmu djelovanja jednolančane glasničke RNA: 
mRNA cjepiva. 


Cijepljenje preporučujemo svoj djeci i mladima u dobi 5 i više godina. Za dob nižu 
od 5 godina za sada nije registrirano niti jedno cjepivo, zbog čega se djeca mlađa od 
5 godina ne mogu cijepiti. 


DJECA I COVID-19: 

Djeca zaražena SARS-CoV-2 virusom najčešće imaju blage kliničke slike ili su 
potpuno bez simptoma. Teški oblici koji zahtijevaju hospitalizaciju, skrb u 
jedinicama intenzivnog liječenja ili smrt su rijetki. Djeca s određenim kroničnim 
bolestima imaju povećan rizik razvoja teške kliničke slike mada su ograničeni podaci 
koji su to klinički rizični čimbenici specifični za djecu dobi 5 i više godina. Rizični 
čimbenici koji se najčešće navode su pretilost, kronične neurološke bolesti, kronične 
bolesti srca, kronične plućne bolesti uključujući prema nekim istraživanjima astmu, 
dijabetes, maligne bolesti i imunodeficijencije. 

Djeca imaju rizik razvoja multisistemskog inflamantornog sindroma (MIS-C) 
povezanog s nedavnom infekcijom SARS-CoV-2, što je ozbiljno stanje iako se 
procjenjuje daje rijetko. Također postoji rizik razvoja dugotrajnog COVID-a (post- 
COVID-a), a trenutno oskudni podaci ipak govore da je rizik niži nego u odraslih. 


Pandemija ima i druge negativne utjecaje na djecu, na njihovo psihičko i fizičko 
zdravlje. Ograničenja okupljanja, samoizolacija, nastava na daljinu i smanjena 
dostupnost sporta i drugih izvannastavnih aktivnostima bitno utječu na kvalitetu 
života djece. 


lako djeca sudjeluju u prijenosu (transmisiji) virusa utjecaj nije do kraja razjašnjen i 
ovisan je o okruženju. 


OSNOVNO O PRIMJENI CJEPIVA KOD DJECE: 
Cjepivo Comirnaty 10 mikrograma daje se u dvije doze. 


Akoje dijete između primanja prvei druge doze navršilo 12 godina, za drugu dozu se 
daje doza cjepiva za odrasle (30 mikrograma). 


Kao mjera predostrožnosti, a radi lakše mogućnosti povezivanja određene moguće 
nuspojave s pojedinim cjepivom, preporučuje serazmak od 14 dana između 
primjene cjepiva protiv COVID-19i drugih cjepiva. U određenim situacijama, izabrani 
liječnik može procijeniti potrebu istodobnog davanja cjepiva protiv COVID-19i nekog 
drugog cjepiva i tako i postupiti. 


Cjepivo za djecu dobi 5 do 11 godina stiže u Hrvatsku 13. prosinca, cijepljenje će 
započeti nekoliko dana nakon pristizanja cjepiva. 


Bočica s koncentratom cjepiva se prije upotrebe mora razrijeditis 1,3 ml fiziološke 
otopine. U jednoj bočici, nakon razrjeđivanja fiziološkom otopinom, nalazi se deset 
doza cjepiva. Jedna doza je volumena 0,2 ml. Nakon što se koncentrat razrijedi 
fiziološkom otopinom, cjepivo se treba upotrijebiti u roku 12 sati a to vrijeme se 
može čuvati na temperaturi hladnjaka ili na sobnoj temperaturi. 

ORGANIZACIJA CIJEPLJENJA ZA DJECU 5 DO 11 GODINA: 


Roditelji/skrbnici koji žele da se njihova djeca cijepe, za cijepljenje protiv COVID-19 
trebaju se javiti izabranom pedijatru odnosno izabranom liječniku obiteljske 
medicine ili nadležnom školskom liječniku, a cijepljenje se može organiziratii na 
punktovima. 


Kod organizacije cijepljenja na punktovima, cijepljenje djece ove dobi potrebno je 
odvojiti od cijepljenja odraslih vremenski ili prostorno. Kod prostornog odvajanja 
(primjerice jedan dio punkta je namijenjen za cijepljenje djece), najmanje jedan 
cjepitelj treba biti zadužen isključivo za cijepljenje djece. Ovo je važno zbog 
drugačijih doza cjepiva za djecu u dobi 5 do 11 godina nego za ostale. Pedijatri i 
liječnici obiteljske medicine cjepivo trebaju preuzeti u nadležnom zavodu za javno 
zdravstvo. 


Snažno preporučujemo cijepljenje djece koja pripadaju sljedećim skupinama: 


1. Djecai mladi koji zbog kronične bolesti ili terapije imaju povećan rizik od 
težih oblika bolesti COVID-19. Bolesti i zdravstvena stanja koja mogu povećati 
rizik za teže oblike bolesti COVID-19 navedena su na poveznici: 
https://www.hzjz.hr/wp- 
content/uploads/2020/03/Bolesti_i_stanja_s_povecanim_rizikom_02_09_202 
O.pdf 

2. Djeca i mladi koji dijele kućanstvo s osobama koje boluju od kroničnih 
bolesti koje uvećavaju rizik za razvoj težih oblika bolesti COVID-19. Posebno 
ako seradi o bolesnim članovima kućanstva koji zbog zdravstvenih 
kontraindikacija ili dobi (jer su mlađi od 5 godina) ne mogu biti cijepljeni, te 
kadaje riječ o teško imunokompromitiranim članovima kućanstva neovisno 
jesuli cijepljeni, jer se kod njih očekuje slabije stvaranje zaštite nakon 
cijepljenja. 

3. Djeca dugotrajnije smještena u različitim oblicima kolektivnog smještaja s 
noćenjem. 


Molimo izabrane pedijatre, liječnike obiteljske medicine kaoi nadležne školske 
liječnike da pozovu na dobrovoljno cijepljenje roditelje/skrbnike djece u dobi 5 i više 
godina koja pripadaju u navedene prioritetne kategorije. Također molimo 
odgovorne osobe u kolektivnom smještaju djece (dugotrajniji smještaj s noćenjem) 
da se jave nadležnom zavodu za javno zdravstvo radi organiziranja cijepljenje za 
djecu korisnike smještaja. 

Djeca u dobi 5 do 11 godina na cijepljenje dolaze u pratnji roditelja/skrbnika. 


ORGANIZACIJA CIJEPLJENJA ZA DJECU U DOBI 121 VIŠE GODINA: 


Sve o organizaciji cijepljenja za djecu u dobi 12i više godina navedeno je u uputi 
»Dobrovoljno cijepljenje djece protiv COVID-19 u dobi 12 i više godina": 
https://www.hzjz.hr/wp-content/uploads/2020/03/Dobrovoljno-cijepljenje- 
djece.pdf 


NUSPOJAVE CIJEPLJENJA I CJEPIVA: 


Najčešće nuspojave zabilježene uz primjenu cjepiva u ovoj dobnoj skupini bile su 
slične onima zabilježenima kod osoba starosti 12 i više godina. Nuspojave su bile 
blagog do umjerenog karaktera te su prolazile kroz nekoliko dana, a uključivale su 
bol, crvenilo i oticanje na mjestu primjene cjepiva, umor, glavobolju, bolove u 
mišićima i zglobovima te zimicu i vrućicu. 


Povjerenstvo za humane lijekove (CHMP) je zaključilo da koristi cjepiva Comirnaty u 
ovoj dobnoj skupini nadmašuju rizike primjene, posebice kod djece čiji komorbiditeti 
povećavaju rizik od razvoja teškog oblika bolesti COVID-19. 


Sigurnosti djelotvornost primjene cjepiva u djece i odraslih nastavlja seintenzivno 
pratiti tjekom provedbe cijepljenja u državama članicama EU-a kroz 
farmakovigilancijski EU sustav prikupljanja i analize prijava sumnji na nuspojave te 
putem dodatnih studija proizvođača i regulatornih tijela za lijekove. 


Rezultati kliničkih studija ukazuju da je djelotvornost cjepiva, imunološki odgovori 
sigurnosni profil cjepiva sličan kao i u odraslih. Do danas nisu zabilježene ozbiljne 
nuspojave, uključujući upalu srčanog mišića (miokarditis) i srčane ovojnice 
(perikarditis), a djeca uključena u ove kliničke studije se i nadalje prate. Ipak treba 
napomenuti da neuobičajene, rijetke ili vrlo rijetkenuspojavekoje se mogu pojaviti s 
učestalošću manjom od 1 na 1000 cijepljenih nisu mogle biti zabilježene u studijama 
ograničene veličine uzorka. 


Rijetki slučajevi miokarditisa i/ili perikarditisa zabilježeni su nakon primjene cjepiva 
Comirnaty (30 mikrograma) u adolescenata i mlađih odraslih. Do pojaveje najčešće 
došlo nakon 2. dozei češće u muških nego ženskih osoba. Podaci SAD-a ukazuju da 
rizik miokarditisa/perikarditisa nakon primjene mRNA cjepiva može biti viši u 

adolescenata dobi 16 i 17 godina u usporedbi s mlađim adolescentima dobi 12 do 15 
godina. 


Trenutno rizik miokarditisa/perikarditisa nakon primjene cjepiva Comirnaty 10 
mikrograma u djece 5-11 godina nije poznat. Međutim, općenito govoreći pojavnost 
miokariditisa nevezano za cjepivo protiv COVID-19 je niža u djece te dobi nego u 
starijih adolescenata i mladih odraslih osoba. 


Europski centar za kontrolu i prevenciju bolesti (ECDC) navodi da je temeljem 
praćenja sigurnosti cjepiva nakon dobivanja odobrenja, u odraslih i adolescenata 
zabilježena povezanost između cijepljenja protiv COVID-19 i miokarditisa i 
perikarditisa, posebno za mRNA cjepiva. No Europski centar za kontrolu i prevenciju 
bolesti nadalje navodi da je infekcija SARS-CoV-2 također povezana s povećanim 
rizikom od miokarditis, pričemu je rizik također veći u mladića. 


BOLNIČKO LIJEČENJE DJECE OBOLJELE OD COVID-19 U HRVATSKOJ- PRELIMINARNI 
PODACI: 

Od 43225 hospitaliziranih osoba od početka pandemije do 28. 11. 2021. 
hospitalizirano je 1100 djece do 18 godina. Najviše hospitalizacija i to 230 
zabilježeno je u prvoj godini života. 

MULTISISTEMSKI UPALNI SINDROM POVEZAN S COVID-19 U HRVATSKOJ- 
PRELIMINARNI PODACI: 

Prema podacima zabilježenim u bazi hospitalizacije tijekom 2020. godineje bilo 13 
hospitalizacija zbog MKB -10 dijagnoze M35.8 Ostale specificirane sistemne bolesti 
vezivnoga tkiva u dobi do 18. godina. 

Prema prvim rezultatima u razdoblju od siječnja do listopada 2021. godine u 
navedenoj dobnoj skupini je bilo 183 hospitalizacija zbog MKB -10 dijagnoze M35.8 
Ostale specificirane sistemne bolesti vezivnoga tkiva. Od toga je 45 djece i mladih do 
18 godina imalo pozitivan testna COVID-19 u razdoblju prije prijema u bolnicu ili na 
dan prijema u bolnicu, a kao glavna otpusna dijagnoza je prilikom otpusta iz bolnice 
navedena M35.8 Ostale specificirane sistemne bolesti vezivnoga tkiva. Od ukupno 
45 djece i mladih hospitaliziranih u 2021., analiza prema dobi pokazujedaje u 
dobnoj skupini 0-4 godine bilo hospitalizirano 1 dijete, u dobi 5-9 godina je bilo 21 
dijete, u dobi 10-14 je bilo 20 djece, a u dobnoj skupini 15-18 godinaje bilo 3 
mladih. 


DODATNA LITERATURA: 
Cjepivo Comirnaty protiv COVID-19 (mRNA, modificiranih nukleozida), proizvođač 
BioNTech/Pfizer: https://www.ema.europa.eu/en/documents/product- 


information/comirnaty-epar-product-information_hr.pdf 


Cjepivo Spikevax protiv COVID-19 (mRNA, modificiranih nukleozida), proizvođač 
MODERNA: https://www.ema.europa.eu/en/documents/product- 
information/spikevax-previously-covid-19-vaccine-moderna-epar-product- 





information_hr.pdf 


HALMED, Cjepivo protiv bolesti COVID-19 Comirnaty odobreno za primjenu u djece 
u dobi između 5 i 11 godina, https://www.halmed.hr/Novosti-i- 
edukacije/Novosti/2021/Cjepivo-protiv-bolesti-COVID-19-Comirnaty-odobreno-za- 
primjenu-u-djece-u-dobi-izmedu-5-i-11-godina/2776 

ECDC, Interim public health considerations for COVID-19 vaccination of children 
aged 5-11 years, https://www.ecdc.europa.eu/sites/default/files/documents/TGU - 
20211119-1925_final-for-publication.pdf 


Primjena treće (dodatne) booster doze (25/11/2021) 


Privremene preporuke za cijepljenje protiv bolesti COVID-19 — dopunjene i 
objedinjene (10/11/2021) 


Dobrovoljno cijepljenje djece (27/09/2021)) 

